**Buffalo Sabres** on yhdysvaltalainen ammattilaistason jääkiekkoseura, jonka kotikaupunki on Buffalo New Yorkin osavaltiossa. Joukkue kuuluu NHL-liigan Itäisen konferenssin Atlantin divisioonaan.

Joukkue on historiansa aikana voittanut kolme konferenssin mestaruutta. Näistä viimeisin on kaudelta 1998–1999, jolloin Sabres hävisi Stanley Cupin finaalissa Dallas Starsille. Vuonna 1970 NHL:ään liittynyt Sabres on Vancouver Canucksin ohella pisimpään liigassa pelannut joukkue, joka ei ole voittanut Stanley Cup -mestaruutta.

Historia
--------

Buffalo liittyi NHL:n kaudella 1970–1971. Buffalo yritti liittyä NHL:ään jo kaudella 1967–1968, jolloin NHL:ään otettiin kuusi uutta joukkuetta. Buffalossa oltiin kiinnostuneita jääkiekosta ja joukkueen nimeämiskilpailuun vuonna 1970 tulikin yli 13 000 ehdotusta. Nimikilpailun voitti sana *Sabres* (suom. *sapelit*). Seuran omistajiin kuulunut Seymour Knox III perusteli valintaa muun muassa sillä, että sapeli oli kärkijoukkojen ase ja se oli tehokas ase niin hyökkäyksessä kuin puolustuksessakin.

Joukkueen ensimmäinen varaus oli Gilbert Perreault. Jo ensimmäisellä kaudella hän teki tulokkaiden maaliennätyksen 38 maalia ja voitti parhaalle tulokkaalle myönnettävän Calder Trophy -palkinnon. Jo kolmannella kaudellaan joukkue ylsi pudotuspeleihin, mutta putosi kuitenkin jo ensimmäisellä kierroksella Montrealille kuuden pelin ottelusarjassa. Joukkueen tukiranka oli "French Connection line" -hyökkäysketju, jossa pelasivat Perreaultin lisäksi Rick Martin ja René Robert.*lähde?*

Kaudella 1974–1975 valmennusvastuu oli Floyd Smithillä, jonka alaisuudessa joukkue saavutti 49 voittoa ja 113 pistettä, joka on edelleen joukkueen kaikkien aikojen paras saavutus. Pudotuspelien ensimmäisellä kierroksella joukkue voitti Chicago Blackhawksin otteluvoitoin 4–1. Toisella kierroksella oli vastassa Montreal, jonka Buffalo myös voitti. Stanley Cupin finaaleissa vastaan asettui Philadelphia Flyers, joka oli kuitenkin loppuottelusarjassa parempi otteluvoitoin 4–2.*lähde?*

Vuonna 1979 valmentajaksi ja pääjohtajaksi tuli Scotty Bowman, joka oli tätä ennen valmentanut Montrealin neljään peräkkäiseen Stanley Cupin. Bowmanin aikakaudella 1979–1987 joukkue oli joka vuosi pudotuspeleissä kahta viimeistä kautta lukuun ottamatta. Vuosina 1981–1986 Buffalossa pelasi suomalainen Hannu Virta yhteensä 245 ottelua tehopistein 25+101=126.*lähde?*

Vuonna 1987 Bowmanin tilalle tulivat pääjohtajaksi Gerry Meehan ja valmentajaksi Ted Sator. Samana vuonna Perreault ilmoitti lopettavansa 17 kautta kestäneen jääkiekkouransa pelattuaan 1 191 peliä tehopistein 512+814=1326. Perreault'n tilalle muun muassa varattiin Pierre Turgeon, joka teki toisella kaudellaan 88 tehopistettä ja kolmannella 106, ennen kuin hänet myytiin New York Islandersiin. Kaupassa Buffalo sai Pat LaFontainen.*lähde?*

Kaudella 1992–1993 joukkueeseen liittyi Dominik Hašek. Jo seuraavalla kaudella hän vakiinnutti paikkansa ykkösmaalivahtina hänen päästettyjen maalien keskiarvonsa ollessa 1,95 ja torjuntaprosentin 93 %. Päästettyjen maalien keskiarvo oli NHL:n alhaisin sitten Bernie Parentin 1,89:n kaudella 1973–1974*lähde?*

Vuonna 1996 valmistui Buffalon uusi kotihalli, joka sai nimekseen Marine Midland Arena. Nimi muuttui myöhemmin HSCB Centeriksi. Lisäksi joukkue sai uuden logon ja peliasujen värityksen. Hašek voitti NHL:n arvokkaimmalle pelaajalle myönnettävän Hart Memorial Trophyn -palinnon ensimmäisenä maalivahtina sitten vuoden 1962 ja Jacques Planten. Samaisen kauden pudotuspeleissä Hašek loukkasi polvensa ja torjuntavastuun otti Steve Shields. Ensimmäisellä kierroksella joukkue voitti Ottawa Senatorsin, mutta toisella kierroksella tuli tappio Philadelphialle.*lähde?*

Kaudella 1997–1998 joukkueen johdon ja Hašekin välillä oli ongelmia. Pääjohtaja ja valmentaja päätettiin vaihtaa ja uudeksi valmentajaksi tuli Lindy Ruff. Hašek pelasi kaudella 13 nollapeliä, joka on eniten sitten kauden 1969–1970 Tony Espositon 15 nollapelin saavutuksen. Seuraavalla kaudella Hašek oli osin loukkaantuneena, mutta kuntoutui pudotuspeleihin. Buffalo eteni loppuottelusarjaan saakka, mutta hävisi sen Dallas Starsille otteluvoitoin 4–2. Vielä kahdella seuraavalla kaudella joukkue pääsi pudotuspeleihin, mutta sen jälkeen kausi päättyi kolmesti peräkkäin runkosarjaan. Työsulun 2004–2005 jälkeisinä kausina 2005–2006 ja 2006–2007 joukkue pääsi jälleen pudotuspeleihin ja eteni molempina konferenssin loppuotteluihin, joissa se hävisi ensimmäisellä kaudella Carolina Hurricanesille ja jälkimmäisellä Ottawa Senatorsille.*lähde?*

2010-luvulla Sabres on ollut yksi NHL:n heikoimmista joukkueista. Tästä syystä joukkue on saanut varattua huippulupauksia; Rasmus Ristolaisen, Jack Eichelin, Sam Reinhartin ja Rasmus Dahlinin.*lähde?*

Kaudella 2020–2021 Sabres hävisi 18 peräkkäistä ottelua, millä se sivusi NHL:n ennätystä, joskin osa Sabresin tappioista ratkesi vasta jatkoajalla tai voittomaalikilpailussa.

Kauden 2021–2022 alkaessa joukkueen suurimmista tähdistä Eichel, Ristolainen ja Reinhart oli jo kaupattu muualle ja Sabres oli edelleen yksi NHL:n heikoimmista joukkueista.*lähde?*

Logot
-----

### Seuran logot

* 1970–1996 1970–1996
* 1996–2006 1996–2006
* 2006–2010 2006–2010
* 2010–2020 2010–2020
* 2020– 2020–

Joukkue kaudella 2023–2024
--------------------------

| Buffalo Sabres kaudella 2023–2024 |
| --- |
| Kokoonpano | Valmentajat |
| **Maalivahdit*** 31  Kanada Eric Comrie
* 27  Kanada Devon Levi
* 1  Suomi Ukko-Pekka Luukkonen

**Puolustajat*** 78  Kanada Jacob Bryson
* 4  Kanada Bowen Byram
* 75  Yhdysvallat Connor Clifton
* 26  Ruotsi Rasmus Dahlin **(A)**
* 33  Yhdysvallat Ryan Johnson
* 10  Suomi Henri Jokiharju
* 25  Kanada Owen Power
* 23  Yhdysvallat Mattias Samuelsson
 |  | **Hyökkääjät*** 9  Kanada Zach Benson
* 24  Kanada Dylan Cozens
* 28  Latvia Zemgus Girgensons **(A)**
* 12  Yhdysvallat Jordan Greenway
* 19  Kanada Peyton Krebs
* 71  Ruotsi Victor Olofsson
* 77  Saksa JJ Peterka
* 22  Kanada Jack Quinn
* 50  Yhdysvallat Eric Robinson
* 13  Tšekki Lukas Rousek
* 53  Kanada Jeff Skinner
* 72  Yhdysvallat Tage Thompson
* 89  Yhdysvallat Alex Tuch
 |  | **Päävalmentaja*** Don Granato

---

Selitykset* **(C)** Kapteeni
* **(A)** Varakapteeni

---

Lähde: Eliteprospects *eliteprospects.com*.  Päivitetty: 9. maaliskuuta 2024 |

### Joukkueenjohto

* **Päävalmentaja:** Don Granato Yhdysvallat
* **Apuvalmentaja:** Jason Christie Kanada
* **Apuvalmentaja:** Matt Ellis Kanada
* **Apuvalmentaja:** Marty Wilford Kanada
* **Maalivahtivalmentaja:** Mike Bales Kanada
* **Videovalmentaja:** Myles Fee Kanada
* **Videokordinaattori:** Justin White Yhdysvallat
* **Fysiikkavalmentaja:** Ed Gannon Yhdysvallat
* **Apufysiikkavalmentaja:** J.T. Allaire Yhdysvallat
* **Kehitysvalmentaja:** Dan Girardi KanadaItalia
* **Kehitysvalmentaja:** Tim Kennedy Yhdysvallat
* **Kehitysvalmentaja (maalivahdit):** Seamus Kotyk Kanada
* **Kehitysvalmentaja:** Nathan Paetsch Kanada
* **Kehitysvalmentaja:** Zach Redmond Yhdysvallat
* **Luisteluvalmentaja:** Mike Ansell Yhdysvallat
* **Huoltopäällikkö:** Dave Williams Yhdysvallat
* **Toimitusjohtaja:** Kevyn Adams Yhdysvallat
* **Apulaistoimitusjohtaja:** Mark Jakubowski Yhdysvallat
* **Apulaistoimitusjohtaja:** Jason Karmanos Yhdysvallat
* **Analytiikanjohtaja:** Sam Ventura Yhdysvallat
* **Ammattilaisten kykyjenetsinnänjohtaja:** Jeremiah Crowe YhdysvallatSaksa
* **Amatöörien kykyjenetsinnänapulaisjohtaja:** Jerry Forton Yhdysvallat
* **Omistaja:** Kim Pegula Yhdysvallat
* **Omistaja:** Terry Pegula Yhdysvallat

Jäädytetyt numerot
------------------

* **2** Kanada Tim Horton
* **7** Kanada Rick Martin
* **11** Kanada Gilbert Perreault
* **14** Kanada René Robert
* **16** Yhdysvallat Pat LaFontaine
* **18** Kanada Danny Gare
* **39** Tšekki Dominik Hašek
* **99** KanadaYhdysvallat Wayne Gretzky (numero jäädytetty koko liigassa)

### Ennätykset

* Eniten maaleja kaudessa: Venäjä Aleksandr Mogilnij, 76 (1992–1993)
* Eniten syöttöjä kaudessa: Yhdysvallat Pat LaFontaine, 95 (1992–1993)
* Eniten pisteitä kaudessa: Yhdysvallat Pat LaFontaine, 148 (1992–1993)
* Eniten ylivoimamaaleja kaudessa: Kanada Dave Andreychuk, 28 (1991–1992)
* Eniten alivoimamaaleja kaudessa: Kanada Don Luce, 8 (1974–1975)
* Paras plus/miinus kaudessa: Kanada Don Luce, +61 (1974–1975)
* Eniten kausia: Kanada Gilbert Perreault, 17
* Eniten jäähyjä kaudessa: Rob Ray, 354 (1991–1992)
* Eniten nollapelejä kaudessa: Tšekki Dominik Hašek, 13 (1997–1998)
* Eniten pisteitä kaudessa puolustajana: Yhdysvallat Phil Housley, 81 (1989–1990)
* Eniten otteluita: Kanada Gilbert Perreault, 1191
* Eniten maaleja: Kanada Gilbert Perreault, 512
* Eniten syöttöjä: Kanada Gilbert Perreault, 814
* Eniten pisteitä: Kanada Gilbert Perreault, 1326
* Eniten jäähyminuutteja: Kanada Rob Ray, 3189

Katso myös
----------

* Luettelo Buffalo Sabresin pelaajista

Lähteet
-------

1. 1 2
2. ↑  Buffalon karmaiseva 18 tappion putki sivuaa jo NHL:n ennätystä – johti ottelua kahden erän jälkeen 3–0  30.3.2021. Yle. Viitattu 30.3.2021.
3. ↑  Joonas Donskoi iski hattutempun avauserässä – tarvitsi kolmeen maaliin vajaat kolme ja puoli minuuttia  1.4.2021. Yle. Viitattu 1.4.2021.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Buffalo Sabres**.
* Joukkueen kotisivut
* Suomalaiset Buffalo Sabres -pelaajat, nhlfinns.com

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
National Hockey League |
| --- |
|  |
| 

|  |  |
| --- | --- |
| Läntinen konferenssi | Itäinen konferenssi |
| 

| * n
* k
* m
 Tyynenmeren divisioona |
| --- |
|  |
| Anaheim Ducks |
|  |
| Calgary Flames |
|  |
| Edmonton Oilers |
|  |
| Los Angeles Kings |
|  |
| San Jose Sharks |
|  |
| Seattle Kraken |
|  |
| Vancouver Canucks |
|  |
| Vegas Golden Knights |

 | 

| * n
* k
* m
 Keskinen divisioona |
| --- |
|  |
| Arizona Coyotes |
|  |
| Chicago Blackhawks |
|  |
| Colorado Avalanche |
|  |
| Dallas Stars |
|  |
| Minnesota Wild |
|  |
| Nashville Predators |
|  |
| St. Louis Blues |
|  |
| Winnipeg Jets |

 | 

| * n
* k
* m
 Atlantin divisioona |
| --- |
|  |
| Boston Bruins |
|  |
| Buffalo Sabres |
|  |
| Detroit Red Wings |
|  |
| Florida Panthers |
|  |
| Montreal Canadiens |
|  |
| Ottawa Senators |
|  |
| Tampa Bay Lightning |
|  |
| Toronto Maple Leafs |

 | 

| * n
* k
* m
 Metropolien divisioona |
| --- |
|  |
| Carolina Hurricanes |
|  |
| Columbus Blue Jackets |
|  |
| New Jersey Devils |
|  |
| New York Islanders |
|  |
| New York Rangers |
|  |
| Philadelphia Flyers |
|  |
| Pittsburgh Penguins |
|  |
| Washington Capitals |

 |

 |

 |